
Loa andmine maa ostu-müügilepingu
sõlmimise tähtaja pikendamiseks
1.  Asjaolud ja menetluse käik
Narva Linnavalitsuse 29.04.2009.a korraldusega nr 480-k „Teenindusmaa määramine, maa ostueesõigusega erastamine Narva linnas, Pargi tn 42a“ punktis 6.5 oli määratud Niina Panfilovale ja Elza Lebedevale maa ostu-müügilepingu ja asjaõiguslepingu sõlmimiseks 3 kuud. 

28.12.2009 esitas Niina Panfilova taotluse maa ostu-müügilepingu sõlmimise tähtaja pikendamise kohta.  Ostu-müügilepingu sõlmimise tähtaja möödumist põhjendas ta sellega, et Elsa Lebedeva kaotas oma maksekviitungi ära, mis kinnitaks korralduses nr 480-k määratud maamaksustamishinna tasumist. Niina Panfilova palub taotluses pikendada maa ostu-müügilepingu sõlmimise tähtaega kolme kuu võrra.
Niina Panfilova taotluses (registreeritud Narva Linnavalitsuses 29.12.2009.a  nr 3168/1-12) toodud põhjendust võib lugeda mõjuvaks põhjuseks ja aluseks ostu-müügilepingu tähtaja pikendamiseks.
2. Õiguslikud alused
Vabariigi Valitsuse 06.11.1996.a määruse nr 267 „Maa ostueesõiguse erastamise kord“ punkti 273 kohaselt - kui erastamise korraldaja leiab, et müügileping jäi sõlmimata mõjuvatel põhjustel ega sõltunud isiku tahtest, määrab ta müügilepingu sõlmimiseks uue tähtaja, mis ei või olla lühem kui üks kuu ega pikem kui kolm kuud.
3. Otsus 

3.1 Tunnistada Niina Panfilova poolt taotluses toodud ostu-müügilepingu sõlmimise tähtaja   möödumise põhjus mõjuvaks põhjuseks.
3.2 Määrata Niina Panfilovale ja Elza Lebedevale uus ostu-müügi lepingu sõlmimise  tähtaeg kolm kuud käesoleva korralduse teatavaks tegemise päevast arvates. 
4. Rakendussätted
4.1 Käesolev korraldus jõustub seadusega sätestatud korras.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30  päeva jooksul alates korralduse teatavakstegemisest.

4.3 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Niina Panfilovale ja Elza Lebedevale.

